title: 2012/197/EU: Provedbena odluka Komisije od 16. travnja 2012. o izmjeni Odluke 2009/821/EZ vezano uz popis graničnih inspekcijskih postaja i veterinarskih jedinica u okviru sustava TRACES (priopćena pod brojem dokumenta C(2012(2377)  Tekst značajan za EGP

text:
               03/Sv. 64

               HR

               Službeni list Europske unije

               273

         32012D0197

               L 106/22

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 16. travnja 2012.
   o izmjeni Odluke 2009/821/EZ vezano uz popis graničnih inspekcijskih postaja i veterinarskih jedinica u okviru sustava TRACES
   (priopćena pod brojem dokumenta C(2012(2377)
   (Tekst značajan za EGP)
   (2012/197/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 20. stavke 1. i 3.,
   uzimajući u obzir Direktivu 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (2), a posebno drugu rečenicu drugog podstavka stavka 4. njezinoga članka 6.,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (3), a posebno njezin članak 6. stavak 2.,
   budući da:

               (1)

               Odlukom Komisije 2009/821/EZ od 28. rujna 2009. o sastavljanju popisa odobrenih graničnih inspekcijskih postaja, o utvrđivanju određenih pravila o inspekcijskim pregledima koje provode veterinarski stručnjaci Komisije te o utvrđivanju veterinarskih jedinica u okviru sustava TRACES (4) utvrđen je popis graničnih inspekcijskih postaja odobrenih u skladu s Direktivama 91/496/EEZ i 97/78/EZ. Taj je popis naveden u Prilogu I. istoj Odluci.

               (2)

               Bilješka (15) posebnih napomena u Prilogu I. Odluci 2009/821/EZ odnosi se na valjanost privremenog odobrenja granične inspekcijske postaje u luci Marseille Port do dovršetka radova za modernizaciju objekata kako bi u cijelosti ispunjavali uvjete utvrđene u zakonodavstvu Unije. Privremeno odobrenje važilo je do 31. srpnja 2011. Francuska je obavijestila Komisiju da će zbog niza odgoda modernizacija objekata biti dovršeno tek do 1. srpnja 2012. Zato je primjereno produžiti privremeno odobrenje za graničnu inspekcijsku postaju u luci Marseille Port do toga datuma. Zato bi trebalo izmijeniti bilješku (15) posebnih napomena u Prilogu I. Odluci 2009/821/EZ. U interesu pravne sigurnosti ta se izmjena treba primjenjivati retroaktivno.

               (3)

               Slijedom priopćenja Belgije, inspekcijski centar „Kaai 650” pri graničnoj inspekcijskoj postaji u luci Antwerpen bi trebalo brisati s popisa stavki za tu državu članicu kako je navedeno u Prilogu I. Odluci 2009/821/EZ.

               (4)

               Inspekcijska služba Komisije (Ured za hranu i veterinarstvo, UHV) provela je provjeru u Bugarskoj te na temelju toga dala niz preporuka toj državi članici. Bugarska je obavijestila da je potrebno izmijeniti odobrenje granične inspekcijske postaje na cesti kod Kapitan Andreevo kako bi se uzele u obzir te preporuke. Stavku za tu graničnu inspekcijsku postaju zato bi trebalo izmijeniti na popisu stavaka za tu državu članicu kako je navedeno u Prilogu I. Odluci 2009/821/EZ.

               (5)

               UHV je proveo provjeru u Grčkoj na temelju koje je dao niz preporuka toj državi članici. Grčka je obavijestila da se odobrenje za kategoriju „equidae” pri graničnoj inspekcijskoj postaji na cesti kod Peplosa treba privremeno suspendirati kako bi se u obzir uzele preporuke. Stavku za tu graničnu inspekcijsku postaju zato bi trebalo izmijeniti na popisu stavaka za tu državu članicu kako je navedeno u Prilogu I. Odluci 2009/821/EZ.

               (6)

               Na temelju priopćenja Španjolske odobrenje za kategorije „equidae” te kopitare i papkare u inspekcijskom centru „Flightcare” pri graničnoj inspekcijskoj postaji u zračnoj luci Madrida treba brisati. Stavku za tu graničnu inspekcijsku postaju zato bi trebalo izmijeniti na popisu stavaka za tu državu članicu kako je navedeno u Prilogu I. Odluci 2009/821/EZ.

               (7)

               Italija je priopćila da graničnu inspekcijsku postaju u zračnoj luci Brescia Montichiari treba brisati s popisa stavaka za tu državu članicu i da treba promijeniti naziv jednog inspekcijskog centra pri graničnoj inspekcijskoj postaji u zračnoj luci Roma-Fiumicino. Osim toga, Italija je zatražila privremenu suspenziju šest graničnih inspekcijskih postaja i privremenu suspenziju odobrenja za kategorije „equidae” te kopitare i papkare granične inspekcijske postaje u luci La Spezia. Italija je također zatražila privremenu suspenziju odobrenja za sve proizvode životinjskoga podrijetla namijenjene za prehranu ljudi, pakirane, te za proizvode životinjskoga podrijetla koji nisu namijenjeni za prehranu ljudi, pakirane, zamrznute i ohlađene, zajedno s brisanjem odobrenja za kategoriju „ostale životinje (uključujući životinje za zoološke vrtove)” za graničnu inspekcijsku postaju u zračnoj luci Milano-Linate. Trebalo bi izmijeniti opis stavaka za tu državu članicu kako je navedeno u Prilogu I. Odluci 2009/821/EZ.

               (8)

               Nizozemska je priopćila da je promijenjen naziv jednog inspekcijskog centra u okviru granične inspekcijske postaje Rotterdam. Stavku za tu graničnu inspekcijsku postaju zato trebalo bi izmijeniti na popisu stavaka za tu državu članicu kako je navedeno u Prilogu I. Odluci 2009/821/EZ.

               (9)

               Na temelju priopćenja Rumunjske, odobrenje za kategoriju „žive životinje” jednog inspekcijskog centra pri graničnoj inspekcijskoj postaji u zračnoj luci Bucharest Henri Coandă treba privremeno suspendirati. Stavku za tu graničnu inspekcijsku postaju zato bi trebalo izmijeniti na popisu stavaka za tu državu članicu kako je navedeno u Prilogu I. Odluci 2009/821/EZ.

               (10)

               Prilogom II. Odluci 2009/821/EZ utvrđen je popis središnjih jedinica, regionalnih jedinica i lokalnih jedinica u okviru integriranog kompjuterskog veterinarskog sustava (TRACES).

               (11)

               Na temelju priopćenja Njemačke, Estonije, Irske, Mađarske i Austrije potrebno je unijeti određene promjene na popisu središnjih, regionalnih i lokalnih jedinica u TRACES za te države članice, kako je utvrđeno u Prilogu II. Odluci 2009/821/EZ.

               (12)

               Zato bi trebalo izmijeniti Odluku 2009/821/EZ.

               (13)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         ODLUČILA JE:
   Članak 1.
   Prilozi I. i II. Odluci 2009/821/EZ mijenjaju se u skladu s Prilogom ovoj Odluci.
   Članak 2.
   Izmjena navedena u stavku 1. točki (a) Priloga primjenjuje se od 1. kolovoza 2011.
   Članak 3.
   Odluka je upućena u državama članicama.

      Sastavljeno u Bruxellesu 16. travnja 2012.

            Za Komisiju

         John DALLI

            Član Komisije

      (1)  SL L 224, 18.8.1990., str. 29.

      (2)  SL L 268, 24.9.1991., str. 56.

      (3)  SL L 24, 30.1.1998., str. 9.

      (4)  SL L 296, 12.11.2009., str. 1.
   PRILOG
   Prilozi I. i II. Odluci 2009/821/EZ mijenja se kako slijedi:

               (1)

               Prilog I. mijenja se kako slijedi:

                           (a)

                           bilješka (15) posebnih napomena zamjenjuje se sljedećim:

                                       „(15)

                                       =

                                       Това одобрение важи единствено до 1 юли 2012 г. – Toto schválení platí pouze do 1.7.2012. – Denne godkendelse gælder kun indtil den 1. juli 2012. – Diese Genehmigung gilt nur bis zum 1. Juli 2012. – See heakskiit kehtib ainult 1. juulini 2012. – Η έγκριση αυτή ισχύει μόνο μέχρι την 1η Ιουλίου 2012. – This approval is valid only until 1.7.2012. – Esta autorización únicamente es válida hasta el 1/7/2012. – Cette autorisation n’est valable que jusqu’au 1er juillet 2012. – La presente autorizzazione è valida soltanto fino al 1.7.2012. – Šis apstiprinājums ir spēkā tikai līdz 2012. gada 1. jūlijam. – Šis patvirtinimas galioja tik iki 2012 m. liepos 1 d. – A jóváhagyás 2012. július 1-ig érvényes. – Din l-approvazzjoni hija valida biss sal-1/7/2012. – Deze goedkeuring is slechts geldig tot en met 1 juli 2012. – Niniejsze zatwierdzenie jest ważne do 1/7/2012. – Esta aprovação só é válida até 1 de julho de 2012. – Această aprobare este valabilă numai până la 1 iulie 2012. – Ta odobritev velja samo do 1. julija 2012. – Toto schválenie je platné len do 1. júla 2012. – Tämä hyväksyntä on voimassa ainoastaan 1.7.2012. saakka. – Detta godkännande är bara giltigt till den 1 juli 2012.

                                          Ovo odobrenje važi samo do 1.7.2012.”;

                           (b)

                           u dijelu za Belgiju, stavka za luku Antwerpen zamjenjuje se sljedećim:

                                       „Antwerpen
                                       Anvers

                                       BE ANR 1

                                       P

                                       GIP LO

                                       HC(2), HNC

                                       Afrulog

                                       HC(2), NHC”

                           (c)

                           u dijelu za Bugarsku, stavka za cestu Kapitan Andreevo zamjenjuje se sljedećim:

                                       „Kapitan Andreevo

                                       BG KAN 3

                                       R

                                       HC(2), NHC-NT

                                       U, E, O”

                           (d)

                           u dijelu za Grčku, stavka za cestu Peplos zamjenjuje se sljedećim:

                                       „Peplos

                                       GR PEP 3

                                       R

                                       HC(2), NHC-NT

                                       E (*)”

                           (e)

                           u dijelu za Španjolsku, stavka za zračnu luku Madrida zamjenjuje se sljedećim:

                                       „Madrid

                                       ES MAD 4

                                       A

                                       Iberia

                                       HC(2), HNC-NT

                                       U, E, O

                                       Flightcare

                                       HC(2), NHC-T(CH)(2), NHC-NT(2)

                                       O

                                       PER4

                                       HC-T(CH)(2)

                                       WFS: World Wide Flight Service

                                       HC(2), NHC-T(CH)(2), NHC-NT

                                       O”

                           (f)

                           dio za Italiju mijenja se kako slijedi:

                                       i.

                                       stavka za zračnu luku Ancona zamjenjuje se sljedećim:

                                                   „Ancona(*)

                                                   IT AOI 4

                                                   A

                                                   HC(*), NHC(*)”

                                       ii.

                                       briše se stavka za zračnu luku Brescia Montichiari;

                                       iii.

                                       stavka za luku Brindisi zamjenjuje se sljedećim:

                                                   „Brindisi(*)

                                                   IT BDS 1

                                                   P

                                                   HC(*)”

                                       iv.

                                       stavka za zračnu luku Genove zamjenjuje se sljedećim:

                                                   „Genova(*)

                                                   IT GOA 4

                                                   A

                                                   HC(2)(*), NHC(2)(*)

                                                   O(*)”

                                       v.

                                       stavka za luku La Spezia zamjenjuje se sljedećim:

                                                   „La Spezia(*)

                                                   IT SPE 1

                                                   P

                                                   HC, NHC

                                                   U(*), E(*)”

                                       vi.

                                       stavka za zračnu liku Milano-Linate zamjenjuje se sljedećim:

                                                   „Milano-Linate

                                                   IT LIN 4

                                                   A

                                                   HC(2)(*), NHC-T(2) (*), NHC-NT”

                                       vii.

                                       stavka za zračnu luku Napoli (Napulja) zamjenjuje se sljedećim:

                                                   „Napoli(*)

                                                   IT NAP 4

                                                   A

                                                   HC(*), NHC-NT(*)”

                                       viii.

                                       stavka za zračnu luku Rome-Fiumicino zamjenjuje se sljedećim:

                                                   „Rome-Fiumicino

                                                   IT FCO 4

                                                   A

                                                   Nuova Alitalia

                                                   HC(2), NHC-NT(2)

                                                   O(14)”

                                                   FLE

                                                   HC, NHC

                                                   Isola Veterinaria ADR

                                                   U, E, O”

                                       ix.

                                       stavka za zračnu luku Torino-Caselle zamjenjuje se sljedećim:

                                                   „Torino-Caselle(*)

                                                   IT CTI 4

                                                   A

                                                   HC(2)(*), NHC-NT(2)(*)”

                                       x.

                                       stavka za zračnu luku Verona zamjenjuje se sljedećim:

                                                   „Verona(*)

                                                   IT VRN 4

                                                   A

                                                   HC(2)(*), NHC(2)(*)”

                           (g)

                           u dijelu za Nizozemsku, stavka za luku Rotterdam zamjenjuje se sljedećim:

                                       „Rotterdam

                                       NL RTM 1

                                       P

                                       Eurofrigo Karimatastraat

                                       HC, NHCC-T(FR), NHC-NT

                                       Eurofrigo, Abel Tasmanstraat

                                       HC

                                       Frigocare Rotterdam B.V.

                                       HC-T(2)

                                       Coldstore Wibaco B.V.

                                       HC-T(FR)(2), HC-NT(2)”

                           (h)

                           u dijelu za Rumunjsku, stavka za zračnu luku Bucharest Henri Coandă zamjenjuje se sljedećim:

                                       „Bucharest Henri Coandă

                                       RO OTP 4

                                       A

                                       IC 1

                                       HC-NT(2), HC-T(CH)(2), NHC-NT(2)

                                       IC 2(*)

                                       E(*), O(*)”

               (2)

               Prilog II. mijenja se kako slijedi:

                           (a)

                           dio za Njemačku mijenja se kako slijedi:

                                       i.

                                       stavke za lokalne jedinice „DE03013 BAD DOBERAN” i „DE09413 DEMMIN” zamjenjuju se sljedećim:

                                                   „DE17413

                                                   ROSTOCK

                                                   DE29213

                                                   MECKLENBURGISCHE SEENPLATTE”

                                       ii.

                                       stavka za lokalnu jedinicu „DE25713 LUDWIGSLIST” zamjenjuje se sljedećim:

                                                   „DE33113

                                                   LUDWIGSLUST PARCHIM”

                                       iii.

                                       stavka za lokalnu jedinicu „DE16913 NORDVORPOMMERN” zamjenjuje se sljedećim:

                                                   „DE42513

                                                   VORPOMMERN-RÜGEN”

                                       iv.

                                       stavka za lokalnu jedinicu „DE01513 OSTVORPOMMERN UND HANSESTADT GREIFSWALD” zamjenjuje se sljedećim:

                                                   „DE01513

                                                   VORPOMMERN-GREIFSWALD”

                                       v.

                                       brišu se sljedeće stavke za regionalnu jedinicu „DE00013 MECKLENBURG-VORPOMMERN”:

                                                   „DE17413

                                                   GÜSTROW”

                                                   „DE30213

                                                   MECKLENBURG STRELITZ”

                                                   „DE44913

                                                   MÜRITZ”

                                                   „DE29213

                                                   NEUBRANDENBURG STADT”

                                                   „DE33113

                                                   PARCHIM”

                                                   „DE04913

                                                   RÜGEN”

                                                   „DE42513

                                                   STRALSUND HANSESTADT”

                                                   „DE33213

                                                   UECKER-RANDOW”

                                       vi.

                                       stavka za lokalnu jedinicu „DE40903 SOLTAU-FALLINGBOSTEL, LANDKREIS” zamjenjuje se sljedećim:

                                                   „DE40903

                                                   HEIDEKREIS, LANDKREIS”

                                       vii.

                                       stavke za regionalnu jedinicu „DE00014 SACHSEN” zamjenjuju se sljedećim:

                                                   „DE02514

                                                   ERZGEBIRGSKREIS

                                                   DE04414

                                                   BAUTZEN, LANDKREIS

                                                   DE07814

                                                   CHEMNITZ STADT

                                                   DE15814

                                                   ZWICKAU, LANDKREIS

                                                   DE09214

                                                   NORDSACHSEN, LANDKREIS

                                                   DE10514

                                                   DRESDEN LANDESHAUPTSTADT

                                                   DE24314

                                                   LEIPZIG STADT

                                                   DE24414

                                                   LEIPZIG LANDKREIS

                                                   DE48414

                                                   GÖRLITZ, LANDKREIS

                                                   DE27414

                                                   MEISSEN, LANDKREIS

                                                   DE17714

                                                   MITTELSACHSEN, LANDKREIS

                                                   DE02614

                                                   VOGTLANDKREIS

                                                   DE10014

                                                   SÄCHSISCHE SCHWEIZ-OSTERZGEBIRGE, LANDKREIS”

                           (b)

                           u dijelu za Estoniju, stavka za lokalnu jedinicu „EE00300 EDISE” zamjenjuje se sljedećim:

                                       „EE00300

                                       IDA-VIRUMAA”

                           (c)

                           u dijelu za Irsku, sve lokalne jedinice zamjenjuju se sljedećim:

                                       „IE00200

                                       CAVAN TOWN

                                       IE00400

                                       CORK CITY

                                       IE10400

                                       CLONAKILTY

                                       IE00500

                                       RAPHOE

                                       IE00700

                                       GALWAY CITY

                                       IE00800

                                       TRALEE

                                       IE00900

                                       NAAS

                                       IE11200

                                       DRUMSHANBO

                                       IE01300

                                       LIMERICK CITY

                                       IE01600

                                       CASTLEBAR

                                       IE01700

                                       NAVAN

                                       IE01900

                                       TULLAMORE

                                       IE 02000

                                       ROSCOMMON TOWN

                                       IE12100

                                       TIPPERARY TOWN

                                       IE02300

                                       WATERFORD CITY

                                       IE02500

                                       ENNISCORTHY

                                       IE10900

                                       ROSSLARE”

                           (d)

                           dio za Mađarsku mijenja se kako slijedi:

                                       i.

                                       stavka za središnju jedinicu „HU00000 MINISTARSTVO POLJOPRIVREDE I RURALNOG RAZVOJA, ODJEL ZA ZDRAVLJE ŽIVOTINJA I KONTROLU HRANE” zamjenjuje se sljedećim:

                                                   „HU00000

                                                   MINISTARSTVO ZA RURALNI RAZVOJ”

                                       ii.

                                       stavka za lokalnu jedinicu „HU00100 BUDAPEST” zamjenjuje se sljedećim:

                                                   „HU00100

                                                   PEST”

                                       iii.

                                       briše se stavka za sljedeću lokalnu jedinicu:

                                                   „HU01400

                                                   GÖDÖLLÖ”

                           (e)

                           dio za Austriju mijenja se kako slijedi:

                                       i.

                                       stavka za lokalnu jedinicu „AT00609 JUDENBURG” zamjenjuje se sljedećim:

                                                   „AT00609

                                                   MURTAL”

                                       ii.

                                       briše se stavka za sljedeću lokalnu jedinicu:

                                                   „AT00610

                                                   KNITTELFELD”


title: Provedbena odluka Komisije (EU) 2015/1737 оd 28. rujna 2015. o odgodi isteka odobrenja bromadiolona, klorofacinona i kumatetralila za uporabu u biocidnim proizvodima za vrstu proizvoda 14 (Tekst značajan za EGP)

text:
               29.9.2015

               HR

               Službeni list Europske unije

               L 252/58

         PROVEDBENA ODLUKA KOMISIJE (EU) 2015/1737
   оd 28. rujna 2015.
   o odgodi isteka odobrenja bromadiolona, klorofacinona i kumatetralila za uporabu u biocidnim proizvodima za vrstu proizvoda 14
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 14. stavak 5.,
   budući da:

               (1)

               Aktivne tvari bromadiolon, klorofacinon i kumatetralil bile su uključene u Prilog I. Direktivi 98/8/EZ Europskog parlamenta i Vijeća (2) za uporabu u biocidnim proizvodima za vrstu proizvoda 14, i u skladu s člankom 86. Uredbe (EU) br. 528/2012 smatraju se odobrenima na temelju te Uredbe, podložno specifikacijama i uvjetima iz Priloga I. toj Direktivi.

               (2)

               Valjanost njihova odobrenja isteći će 30. lipnja 2016. U skladu s člankom 13. stavkom 1. Uredbe (EU) br. 528/2012 podneseni su zahtjevi za obnovu odobrenja tih aktivnih tvari.

               (3)

               Zbog utvrđenih rizika pri korištenju aktivnih tvari bromadiolona, klorofacinona i kumatetralila obnova njihova odobrenja podliježe ocjeni jedne ili više alternativnih aktivnih tvari. Osim toga, zbog tih svojstava, odobrenje tih aktivnih tvari može se obnoviti samo ako se dokaže da je ispunjen barem jedan od uvjeta iz prvog podstavka članka 5. stavka 2. Uredbe (EU) br. 528/2012.

               (4)

               Komisija je pokrenula studiju o mjerama za smanjenje rizika koje se mogu primijeniti na antikoagulantne rodenticide radi predlaganja najprikladnijih mjera za ublažavanje rizika povezanih sa svojstvima tih aktivnih tvari.

               (5)

               Podnositeljima zahtjeva za obnovu odobrenja tih aktivnih tvari treba omogućiti da se u svojem zahtjevu pozovu na zaključke te studije. Nadalje, zaključke te studije treba uzeti u obzir pri odlučivanju o obnovi odobrenja svih antikoagulantnih rodenticida.

               (6)

               Kako bi se olakšalo preispitivanje i usporedbu rizika i koristi svih antikoagulantnih rodenticida, kao i mjera za smanjenje rizika koje se na njih primjenjuju, ocjena bromadiolona, klorofacinona i kumatetralila treba se odgoditi dok ne bude podnesen posljednji zahtjev za obnovu posljednjeg antikoagulantnog rodenticida. Očekuje se da će zahtjevi za obnovu odobrenja posljednjih antikoagulantnih rodenticida, odnosno brodifakuma, varfarina i varfarin natrija, biti podneseni do 31. srpnja 2015.

               (7)

               Stoga, zbog razloga izvan kontrole podnositelja zahtjeva, valjanost odobrenja bromadiolona, klorofacinona i kumatetralila vjerojatno će isteći prije nego što bude donesena odluka o obnovi njihova odobrenja. Primjereno je stoga odgoditi datum isteka valjanosti odobrenja tih aktivnih tvari za razdoblje dovoljno za razmatranje zahtjeva.

               (8)

               Osim isteka valjanosti odobrenja, te tvari trebaju ostati odobrene u skladu sa specifikacijama i uvjetima iz Priloga I. Direktivi 98/8/EZ.

               (9)

               Mjere predviđene ovom Odlukom u skladu su s mišljenjem Stalnog odbora za biocidne proizvode,

         DONIJELA JE OVU ODLUKU:
   Članak 1.
   Datum isteka valjanosti odobrenja bromadiolona, klorofacinona i kumatetralila za uporabu u biocidnim proizvodima za vrstu proizvoda 14 odgađa se do 30. lipnja 2018.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 28. rujna 2015.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih proizvoda na tržište (SL L 123, 24.4.1998., str. 1.).


title: Provedbena Odluka Vijeća 2011/261/ZVSP od 29. travnja 2011. o provedbi Odluke 2010/656/ZVSP o obnovi mjera ograničavanja protiv Côte d'Ivoirea

text:
               18/Sv. 005

               HR

               Službeni list Europske unije

               318

         32011D0261

               L 111/17

               SLUŽBENI LIST EUROPSKE UNIJE

               29.04.2011.

      PROVEDBENA ODLUKA VIJEĆA 2011/261/ZVSP
   od 29. travnja 2011.
   o provedbi Odluke 2010/656/ZVSP o obnovi mjera ograničavanja protiv Côte d'Ivoirea
   VIJEĆE EUROPSKE UNIJE,
   uzimajući u obzir Odluku Vijeća 2010/656/ZVSP od 29. listopada 2010. o obnovi mjera ograničavanja protiv Côte d'Ivoirea (1), a posebno njezin članak 6. stavak 2., u vezi s člankom 31. stavkom 2. Ugovora o Europskoj uniji,
   budući da:

               (1)

               Vijeće je 29. listopada 2010. donijelo Odluku 2010/656/ZVSP.

               (2)

               S obzirom na razvoj događaja u Côte d'Ivoireu, trebalo bi izmijeniti popis osoba i subjekata koji podliježu mjerama ograničavanja određen u Prilogu II. Odluci 2010/656/ZVSP,

         DONIJELO JE OVU ODLUKU:
   Članak 1.
   Osobe navedene u Prilogu ovoj Odluci brišu se s popisa osoba određenog u Prilogu II. Odluci 2010/656/ZVSP.
   Članak 2.
   Ova Odluka stupa na snagu danom donošenja.

      Sastavljeno u Bruxellesu 29. travnja 2011.

            Za Vijeće

            Predsjednik

            MARTONYI J.

      (1)  SL L 285, 30.10.2010., str. 28.
   PRILOG

      SUBJEKTI IZ ČLANKA 1.

               1.

               PETROCI (državno poduzeće Côte d’Ivoirea za naftne projekte)

               2.

               BNI (državna investicijska banka)

               3.

               BFA (banka za kreditiranje poljoprivrede)

               4.

               Versus Bank

               5.

               Caisse d’Epargne de Côte d’Ivoire (štedionica Côte d’Ivoirea)

               6.

               Banque de l’Habitat de Côte d’Ivoire (BHCI) (stambena banka Côte d’Ivoirea)


title: 2012/677/EU: Provedbena odluka Komisije od 30. listopada 2012. o odobravanju državama članicama produljenja privremenih odobrenja odobrenih za nove aktivne tvari ametoktradin (prvotno prijavljen pod razvojnom oznakom BAS 650 F) i dinatrijev fosfonat (priopćena pod brojem dokumenta C(2012) 7581)  Tekst značajan za EGP

text:
               03/Sv. 61

               HR

               Službeni list Europske unije

               198

         32012D0677

               L 305/27

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 30. listopada 2012.
   o odobravanju državama članicama produljenja privremenih odobrenja odobrenih za nove aktivne tvari ametoktradin (prvotno prijavljen pod razvojnom oznakom BAS 650 F) i dinatrijev fosfonat
   (priopćena pod brojem dokumenta C(2012) 7581)
   (Tekst značajan za EGP)
   (2012/677/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 1.,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (2), a posebno njezin članak 80. stavak 1. točku (a),
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009, Direktiva 91/414/EEZ se i dalje primjenjuje na aktivne tvari za koje je odluka donesena u skladu s člankom 6. stavkom 3. Direktive 91/414/EEZ prije 14. lipnja 2011.

               (2)

               U skladu s člankom 6. stavkom 2. Direktive 91/414/EEZ, u rujnu 2008. Nizozemska je primila zahtjev od društva BASF SE za uvrštenje aktivne tvari ametoktradina (prvotno prijavljenog pod razvojnom oznakom BAS 650 F) u Prilog I. Direktivi 91/414/EEZ. Odlukom Komisije 2009/535/EZ (3) potvrđeno je da je dokumentacija potpuna i da se može smatrati da, u načelu, udovoljava zahtjevima u pogledu podataka i informacija iz Priloga II. i Priloga III. toj Direktivi.

               (3)

               U skladu s člankom 6. stavkom 2. Direktive 91/414/EEZ, Francuska je u svibnju 2008. primila zahtjev od društva ISK Biosciences Europe SA za uvrštenje aktivne tvari dinatrijevog fosfonata u Prilog I. Direktivi 91/414/EEZ. Odlukom Komisije 2008/953/EZ (4) potvrđeno je da je dokumentacija potpuna i da se može smatrati da, u načelu, udovoljava zahtjevima u pogledu podataka i informacija iz Priloga II. i Priloga III. toj Direktivi.

               (4)

               Potvrda o potpunosti dokumentacije je bila potrebna da se omogući njihov detaljan pregled i da se državama članicama omogući izdavanje privremenih odobrenja, za razdoblja od najviše tri godine, za sredstva za zaštitu bilja koja sadrže dotične aktivne tvari, dok ispunjavaju uvjete utvrđene u članku 8. stavku 1. Direktive 91/414/EEZ i, posebno, uvjete koji se odnose na detaljnu procjenu aktivnih tvari i sredstava za zaštitu bilja s obzirom na zahtjeve utvrđene tom Direktivom.

               (5)

               Za te aktivne tvari procijenjeni su učinci na zdravlje ljudi i okoliš u skladu s odredbama članka 6. stavaka 2. i 4. Direktive 91/414/EEZ, za uporabe koje su predložili podnositelji zahtjeva. Države članice izvjestiteljice podnijele su Komisiji nacrte izvješća o procjeni 15. rujna 2009. (ametoktradin) odnosno 27. kolovoza 2009. (dinatrijev fosfonat).

               (6)

               Slijedom podnošenja nacrta izvješća o procjeni od država članica izvjestiteljica, ustanovljeno je da je potrebno zatražiti daljnje informacije od podnositelja zahtjeva i da države članice izvjestiteljice moraju pregledati te informacije i dostaviti svoju procjenu. Stoga pregled dokumentacije još uvijek traje i neće biti moguće dovršiti ocjenjivanje u roku predviđenom u Direktivi 91/414/EEZ.

               (7)

               Budući da ocjenjivanje do sada nije utvrdilo nijedan razlog za neposrednu zabrinutost, državama bi članicama trebalo dati mogućnost produljenja privremenih odobrenja izdanih za sredstva za zaštitu bilja koja sadrže dotične aktivne tvari za razdoblje od 24 mjeseca u skladu s odredbama članka 8. Direktive 91/414/EEZ kako bi se omogućio nastavak ocjenjivanja dokumentacije. Očekuje se da će proces ocjenjivanja i odlučivanja u odnosu na odluku o mogućem odobrenju u skladu s člankom 13. stavkom 2. Uredbe (EZ) br. 1107/2009 za ametoktradin i dinatrijev fosfonat biti dovršen u roku od 24 mjeseca.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Države članice mogu produljiti privremena odobrenja za sredstva za zaštitu bilja koja sadrže ametoktradin ili dinatrijev fosfonat za razdoblje koje završava najkasnije 31. listopada 2014.
   Članak 2.
   Ova Odluka istječe 31. listopada 2014.
   Članak 3.
   Ova je Odluka upućena državama članicama.

      Sastavljeno u Bruxellesu 30. listopada 2012.

            Za Komisiju

         Maroš ŠEFČOVIČ

            Potpredsjednik

      (1)  SL L 230, 19.8.1991., str. 1.

      (2)  SL L 309, 24.11.2009., str. 1.

      (3)  SL L 179, 10.7.2009., str. 66.

      (4)  SL L 338, 17.12.2008., str. 62.


title: Provedbena odluka Vijeća (ZVSP) 2016/1694 od 20. rujna 2016. o provedbi Odluke (ZVSP) 2015/1333 o mjerama ograničavanja s obzirom na stanje u Libiji

text:
               21.9.2016

               HR

               Službeni list Europske unije

               L 255/33

         PROVEDBENA ODLUKA VIJEĆA (ZVSP) 2016/1694
   od 20. rujna 2016.
   o provedbi Odluke (ZVSP) 2015/1333 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1), a posebno njezin članak 13. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. srpnja 2015. donijelo Odluku (ZVSP) 2015/1333.

               (2)

               U skladu s Odlukom (ZVSP) 2015/1333 Vijeće je u cijelosti preispitalo popise osoba i subjekata iz prilogâ II. i IV. toj Odluci.

               (3)

               Jedna bi osoba trebala biti uklonjena s popisa fizičkih osoba na koje se odnose mjere ograničavanja, kako je naveden u odjeljku A prilogâ II. i IV. Odluci (ZVSP) 2015/1333.

               (4)

               Priloge II. i IV. Odluci (ZVSP) 2015/1333 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilozi II. i IV. Odluci (ZVSP) 2015/1333 mijenjaju se kako je navedeno u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 20. rujna 2016.

            Za Vijeće

            Predsjednik

         I. KORČOK

      (1)  SL L 206, 1.8.2015., str. 34.

      PRILOG

                  I.

                  Ime sljedeće osobe i povezani unos brišu se s popisa navedenog u odjeljku A Priloga II. Odluci (ZVSP) 2015/1333:
                  A.   Osobe

                              15.

                              pukovnik Taher JUWADI

                  II.

                  Ime sljedeće osobe i povezani unos brišu se s popisa navedenog u odjeljku A Priloga IV. Odluci (ZVSP) 2015/1333:
                  A.   Osobe

                              15.

                              pukovnik Taher JUWADI


title: 2011/435/EU: Provedbena odluka Komisije od 19. srpnja 2011. o priznavanju sustava „Roundtable of Sustainable Biofuels EU RED” za dokazivanje usklađenosti s kriterijima održivosti prema direktivama 2009/28/EZ i 2009/30/EZ Europskog parlamenta i Vijeća

text:
28                      HR                              Službeni list Europske unije                                             15/Sv. 30
32011D0435
21.7.2011.                                           SLUŽBENI LIST EUROPSKE UNIJE                                                L 190/73
                                                  PROVEDBENA ODLUKA KOMISIJE
                                                           od 19. srpnja 2011.
                 o priznavanju sustava „Roundtable of Sustainable Biofuels EU RED” za dokazivanje usklađenosti s
                 kriterijima održivosti prema direktivama 2009/28/EZ i 2009/30/EZ Europskog parlamenta i Vijeća
                                                               (2011/435/EU)
EUROPSKA KOMISIJA,                                                        (4)   Komisija može donijeti odluku da dobrovoljni nacionalni
                                                                                ili međunarodni sustav dokazuje da su pošiljke biogoriva
                                                                                usklađene s kriterijima održivosti iz članka 17. stavaka
uzimajući u obzir Ugovor o funkcioniranju Europske unije,                       od 3. do 5. Direktive 2009/28/EZ ili da dobrovoljni
                                                                                nacionalni ili međunarodni sustav mjerenja uštede
                                                                                emisija stakleničkih plinova sadrži precizne podatke za
uzimajući u obzir Direktivu 2009/28/EZ Europskog parlamenta                     potrebe članka 17. stavka 2. ove Direktive.
i Vijeća od 23. travnja 2009. o promicanju uporabe energije iz
obnovljivih izvora te o izmjeni i kasnijem stavljanju izvan snage
direktiva 2001/77/EZ i 2003/30/EZ (1), a posebno njezin članak
18. stavak 6.,                                                            (5)   Komisija može priznati takav dobrovoljni sustav za
                                                                                razdoblje od 5 godina.
uzimajući u obzir Direktivu 98/70/EZ Europskog parlamenta i
Vijeća od 13. listopada 1998. o kakvoći benzina i dizelskih
goriva (2), kako je izmijenjena Direktivom 2009/30/EZ (3), a
posebno njezin članak 7.c stavak 6.,                                      (6)   Ako gospodarski subjekt dostavi dokaze ili podatke dobi
                                                                                vene u skladu sa sustavom koji je priznat od Komisije, u
                                                                                mjeri u kojoj je to obuhvaćeno tom odlukom o priz
nakon savjetovanja sa Savjetodavnim odborom uspostavljenim                      nanju, država članica ne zahtijeva od dobavljača da
na temelju članka 25. stavka 2. Direktive 2009/28/EZ,                           dostavi dodatne dokaze o usklađenosti s kriterijima
                                                                                održivosti.
budući da:
                                                                          (7)   Sustav „Roundtable of Sustainable Biofuels EU RED”
(1)     Direktive 2009/28/EZ i 2009/30/EZ utvrđuju kriterije                    (dalje u tekstu „RSB EU RED”) dostavljen je Komisiji
        održivosti za biogoriva. Kod upućivanja na odredbe iz                   10. svibnja 2011. uz zahtjev za priznavanje. Sustav
        članaka 17. i 18. i Priloga V. Direktivi 2009/28/EZ ovo                 ima globalno područje primjene i može obuhvatiti
        se tumači kao upućivanje na slične odredbe iz članaka                   širok opseg različitih biogoriva. Priznati sustav stavit će
        7.a, 7.b i 7.c te Priloga IV. Direktivi 2009/30/EZ.                     se na raspolaganje na platformi za transparentnost koja je
                                                                                uspostavljena prema Direktivi 2009/28/EZ. Komisija
                                                                                uzima u obzir trgovačku osjetljivost i može donijeti
(2)     Ako se biogoriva i tekuća biogoriva trebaju uzeti u obzir               odluku o djelomičnom objavljivanju sustava.
        za svrhe navedene u članku 17. stavku 1. točkama (a), (b)
        i (c), države članice od gospodarskih subjekata zahtijevaju
        dokazivanje usklađenosti biogoriva i tekućih biogoriva s
        kriterijima održivosti određenim u članku 17. stavcima            (8)   Ocjena sustava „RSB EU RED” je pokazala da sustav
        od 2. do 5. Direktive 2009/28/EZ.                                       prikladno pokriva kriterije održivosti iz Direktive
                                                                                2009/28/EZ te da u skladu sa zahtjevima iz članka 18.
                                                                                stavka 1. Direktive 2009/28/EZ primjenjuje metodu
(3)     U uvodnoj izjavi 76. Direktive 2009/28/EZ navodi se da                  ravnoteže mase.
        treba izbjeći nametanje nerazumnog opterećenja indu
        striji i da dobrovoljni sustavi mogu doprinijeti učinko
        vitim rješenjima za dokazivanje usklađenosti sa spome
        nutim kriterijima održivosti.
                                                                          (9)   Ocjena sustava „RSB EU RED” je pokazala da sustav
(1) SL L 140, 5.6.2009., str. 16.                                               zadovoljava odgovarajuće norme pouzdanosti, transpa
(2) SL L 350, 28.12.1998., str. 58.                                             rentnosti i neovisne revizije te da, također, ispunjava
(3) SL L 140, 5.6.2009., str. 88.                                               metodološke zahtjeve iz Priloga V. Direktivi 2009/28/EZ.
 ---pagebreak--- 15/Sv. 30            HR                                 Službeni list Europske unije                                                   29
(10)   Svi dodatni elementi održivosti obuhvaćeni sustavom                                            Članak 2.
       „RSB EU RED” nisu predmet razmatranja ove Odluke.
       Ti dodatni kriteriji održivosti nisu obvezni za dokazivanje        1.    Odluka je valjana za razdoblje od pet godina nakon
       usklađenosti sa zahtjevima koji su utvrđeni Direktivom             njezinog stupanja na snagu. Ako nakon donošenja odluke
       2009/28/EZ. Komisija može u kasnijoj fazi razmotriti               Komisije sustav bude podvrgnut izmjenama u svom sadržaju
       sadrži li sustav točne podatke za obavješćivanje o                 na način koji bi mogao utjecati na samu osnovu ove Odluke,
       mjerama koje su poduzete u vezi s pitanjima iz članka              Komisija se bez odlaganja obavješćuje o takvim izmjenama.
       18. stavka 4. drugog podstavka druge rečenice Direktive            Komisija tada ocjenjuje dojavljene izmjene kako bi se utvrdilo
       2009/28/EZ,                                                        pokriva li sustav na odgovarajući način kriterije održivosti za
                                                                          koje je priznat.
DONIJELA JE OVU ODLUKU:
                                                                          2.    Ako se jasno dokaže da sustav nije proveo elemente koji
                                                                          se smatraju presudnima za ovu Odluku i u slučaju ozbiljnih i
                              Članak 1.                                   strukturalnih povreda tih elemenata Komisija zadržava pravo da
Dobrovoljni sustav „Roundtable of Sustainable Biofuels EU                 opozove svoju Odluku.
RED” za koji je 10. svibnja 2011. Komisiji podnesen zahtjev
za priznavanje, pokazuje da pošiljke biogoriva ispunjavaju krite                                     Članak 3.
rije održivosti, kako je predviđeno u članku 17. stavku 3.                Ova Odluka stupa na snagu dvadesetog dana od dana objave u
točkama (a), (b) i (c) te članku 17. stavcima 4. i 5. Direktive           Službenom listu Europske unije.
2009/28/EZ i članku 7.b stavku 3. točkama (a), (b) i (c) te
članku 7.b stavcima 4. i 5. Direktive 98/70/EZ. Sustav
također sadrži točne podatke za potrebe članka 17. stavka 2.
Direktive 2009/28/EZ i članka 7.b stavka 2. Direktive                     Sastavljeno u Bruxellesu 19. srpnja 2011.
98/70/EZ.
                                                                                Za Komisiju
Nadalje, može se koristiti za dokazivanje usklađenosti s
člankom 18. stavkom 1. Direktive 2009/28/EZ i člankom 7.c                                                       Predsjednik
stavkom 1. Direktive 98/70/EZ.                                                                            José Manuel BARROSO


title: Provedbena odluka Vijeća (EU) 2017/1774 od 25. rujna 2017. o podvrgavanju tvari N-(1-fenetilpiperidin-4-il)-N-fenilakrilamida (akriloilfentanila) kontrolnim mjerama

text:
               29.9.2017

               HR

               Službeni list Europske unije

               L 251/21

         PROVEDBENA ODLUKA VIJEĆA (EU) 2017/1774
   od 25. rujna 2017.
   o podvrgavanju tvari N-(1-fenetilpiperidin-4-il)-N-fenilakrilamida (akriloilfentanila) kontrolnim mjerama
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2005/387/PUP od 10. svibnja 2005. o razmjeni informacija, procjeni rizika i kontroli novih psihoaktivnih tvari (1), a posebno njezin članak 8. stavak 3.,
   uzimajući u obzir prijedlog Europske komisije,
   uzimajući u obzir mišljenje Europskog parlamenta (2),
   budući da:

               (1)

               Izvješće o procjeni rizika za novu psihoaktivnu tvar N-(1-fenetilpiperidin-4-il)-N-fenilakrilamid (akriloilfentanil) sastavljeno je u skladu s Odlukom 2005/387/PUP na posebnoj sjednici proširenog Znanstvenog odbora Europskog centra za praćenje droga i ovisnosti o drogama te je potom podneseno Komisiji i Vijeću 24. veljače 2017.

               (2)

               Akriloilfentanil je sintetički opioid. Strukturno je sličan fentanilu, kontroliranoj tvari koja je u širokoj upotrebi u medicini kao dopuna općoj anesteziji tijekom operacije i za smanjenje bolova. Dostupni podaci upućuju na to da je akriloilfentanil snažan antinociceptivni agens s dugotrajnim djelovanjem na opioidni sustav.

               (3)

               Akriloilfentanil je dostupan u Uniji barem od travnja 2016. i njegova prisutnost otkrivena je u šest država članica. U većini slučajeva zapljene tvar je bila u tekućem obliku, ali je otkrivena i u drugim oblicima kao što su tablete, prašci i kapsula. Otkrivene su količine relativno male, ali bi ih trebalo promatrati u kontekstu jačine djelovanja tvari.

               (4)

               Tri države članice prijavile su ukupno 47 smrtnih slučajeva povezanih s akriloilfentanilom. U najmanje 40 smrtnih slučajeva akriloilfentanil je bio uzrok smrti ili je vjerojatno bio uzrok koji joj je doprinio. Uz to je prijavljeno više od 20 slučajeva akutnog trovanja za koje se sumnja da su uzrokovani akriloilfentanilom.

               (5)

               Ne postoje informacije koje bi ukazale na uključenost organiziranog kriminala u proizvodnju ili distribuciju akriloilfentanila te trgovanje i opskrbu tom tvari u Uniji. Dostupni podaci upućuju na to da su veći dio akriloilfentanila koji je na tržištu u Europi proizvela kemijska poduzeća sa sjedištem u Kini.

               (6)

               Akriloilfentanil se prodaje kao „kemikalija koja se upotrebljava za istraživanje”, najčešće u obliku praha ili gotovih sprejeva za nos. Prodaje se u malim i veleprodajnim količinama. Ograničene informacije o zapljenama upućuju na to da se akriloilfentanil možda prodavao i na nezakonitom tržištu opioida.

               (7)

               Akriloilfentanil se ne nalazi na popisu tvari koje treba kontrolirati na temelju Jedinstvene konvencije Ujedinjenih naroda o opojnim drogama iz 1961. ili Konvencije Ujedinjenih naroda o psihotropnim tvarima iz 1971. Tvar trenutačno nije obuhvaćena procjenom u okviru sustava Ujedinjenih naroda.

               (8)

               Akriloilfentanil nema dokazanu ni priznatu upotrebu u humanoj ili veterinarskoj medicini. Osim njegove upotrebe u analitičkim referentnim materijalima i u znanstvenim istraživanjima u kojima se proučavaju njegova kemijska, farmakološka i toksikološka svojstva kao odgovor na njegovu pojavu na tržištu droga, nema nikakvih naznaka da se upotrebljava u druge legitimne svrhe.

               (9)

               U izvješću o procjeni rizika navodi se da je malo dostupnih znanstvenih dokaza o akriloilfentanilu te se ističe da će biti potrebna daljnja istraživanja. Međutim, dostupni dokazi i informacije o zdravstvenim i društvenim rizicima povezanima s tom tvari dovoljan su razlog za podvrgavanje akriloilfentanila kontrolnim mjerama širom Unije.

               (10)

               Samo devet država članica kontrolira akriloilfentanil u okviru nacionalnog zakonodavstva o nadzoru nad drogama, dok druge dvije države članice primjenjuju druge zakonodavne mjere za njegovu kontrolu. Stoga bi se podvrgavanjem te tvari kontrolnim mjerama širom Unije pomoglo da se izbjegnu smetnje u prekograničnom izvršavanju zakona i pravosudnoj suradnji te da se pruži zaštita od rizika koje bi njezina dostupnost i upotreba mogle predstavljati.

               (11)

               Odlukom 2005/387/PUP Vijeću se dodjeljuju provedbene ovlasti za podvrgavanje novih psihoaktivnih tvari kontrolnim mjerama širom Unije kako bi se osigurao brz i stručno utemeljen odgovor na razini Unije na pojavu takvih tvari koje su otkrile i prijavile države članice. S obzirom na to da su ispunjeni uvjeti i postupak za pokretanje izvršavanja takvih provedbenih ovlasti, trebalo bi donijeti provedbenu odluku kako bi se akriloilfentanil podvrgnuo kontrolnim mjerama širom Unije.

               (12)

               Odluka 2005/387/PUP obvezujuća je za Dansku te ona stoga sudjeluje u donošenju i primjeni ove Odluke kojom se provodi Odluka 2005/387/PUP.

               (13)

               Odluka 2005/387/PUP obvezujuća je za Irsku te ona stoga sudjeluje u donošenju i primjeni ove Odluke kojom se provodi Odluka 2005/387/PUP.

               (14)

               Odluka 2005/387/PUP nije obvezujuća za Ujedinjenu Kraljevinu i ona stoga ne sudjeluje u donošenju ove Odluke, kojom se provodi Odluka 2005/387/PUP, te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Nova psihoaktivna tvar N-(1-fenetilpiperidin-4-il)-N-fenilakrilamid (akriloilfentanil) podvrgava se kontrolnim mjerama širom Unije.
   Članak 2.
   Države članice do 30. rujna 2018. poduzimaju potrebne mjere u skladu sa svojim nacionalnim zakonodavstvom radi podvrgavanja nove psihoaktivne tvari iz članka 1. kontrolnim mjerama i kaznenim sankcijama, kako je to predviđeno njihovim zakonodavstvom, u skladu s njihovim obvezama prema Konvenciji Ujedinjenih naroda o psihotropnim tvarima iz 1971.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.
   Ova Odluka primjenjuje se u skladu s Ugovorima.

      Sastavljeno u Bruxellesu 25. rujna 2017.

            Za Vijeće

            Predsjednik

         M. MAASIKAS

      (1)  SL L 127, 20.5.2005., str. 32.

      (2)  Mišljenje od 13. rujna 2017. (još nije objavljeno u Službenom listu).


title: Provedbena odluka Komisije (EU) 2016/420 оd 18. ožujka 2016. o nesukladnosti jediničnih cijena za naplatne zone u 2015. godini na temelju članka 17. Provedbene uredbe Komisije (EU) br. 391/2013 (priopćeno pod brojem dokumenta C(2016) 1592) (Tekst značajan za EGP)

text:
                  22.3.2016

                  HR

                  Službeni list Europske unije

                  L 75/63

            PROVEDBENA ODLUKA KOMISIJE (EU) 2016/420
      оd 18. ožujka 2016.
      o nesukladnosti jediničnih cijena za naplatne zone u 2015. godini na temelju članka 17. Provedbene uredbe Komisije (EU) br. 391/2013

            (priopćeno pod brojem dokumenta C(2016) 1592)

      (Vjerodostojni su samo tekstovi na francuskom, njemačkom i nizozemskom jeziku)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu (Uredba o pružanju usluga) (1), a posebno njezin članak 16. stavak 1.,
      uzimajući u obzir Provedbenu uredbu Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi (2), a posebno njezin članak 17. stavak 1. točku (e),
      budući da:

                  (1)

                  Provedbenom uredbom (EU) br. 391/2013 utvrđuje se zajednički sustav obračuna naknada za usluge u zračnoj plovidbi. Zajednički sustav obračuna naknada sastavni je element u ostvarenju ciljeva plana performansi kako je utvrđeno člankom 11. Uredbe (EZ) br. 549/2004 Europskog parlamenta i Vijeća (3) i Provedbenom uredbom Komisije (EU) br. 390/2013 (4).

                  (2)

                  Provedbenom odlukom Komisije 2014/132/EU (5) postavljaju se ciljevi performansi na razini Unije, uključujući cilj troškovne učinkovitosti za rutne usluge u zračnoj plovidbi izražen u utvrđenim jediničnim troškovima za pružanje tih usluga, za drugo referentno razdoblje kojim su obuhvaćene godine od 2015. do uključivo 2019.

                  (3)

                  U skladu s člankom 17. stavkom 1. točkom (c) i člankom 17. stavkom 2. Provedbene uredbe (EU) br. 391/2013, Komisija ocjenjuje jedinične cijene za naplatne zone u 2015. godini koje su joj, nakon revizije ciljeva performansi, dostavile države članice na temelju Provedbene odluke Komisije (EU) 2015/347 (6). Tom ocjenom provjerava se sukladnost tih jediničnih cijena s provedbenim uredbama (EU) br. 390/2013 i (EU) br. 391/2013.

                  (4)

                  Komisija je ocijenila jedinične cijene uz podršku tijela za reviziju performansi koje ima zadatak pomoći Komisiji u provedbi plana performansi u skladu s člankom 3. Provedbene uredbe (EU) br. 390/2013 i uz podršku središnjeg ureda Eurocontrola za rutne naknade te se pritom koristila podacima i dodatnim informacijama koje su države članice dostavile do 1. lipnja 2015., kao i relevantnim informacijama koje su dostavljene u okviru revidiranih planova performansi. U ocjeni su u obzir uzeti i ispravci jediničnih cijena koji su države članice izvršile slijedom naknadnih kontakata između Komisije, tijela za reviziju performansi i predmetnih država članica. Nadalje, u ocjeni jediničnih cijena u 2015. u obzir se uzelo i izvješće tijela za reviziju performansi o revidiranim planovima performansi za drugo referentno razdoblje koje je Komisiji dostavljeno 15. listopada 2015.

                  (5)

                  Na temelju tog ocjenjivanja, Komisija je, u skladu s člankom 17. stavkom 1. točkom (e) Provedbene uredbe (EU) br. 391/2013, utvrdila da jedinične cijene za naplatne zone u 2015. godini koje su podnijele Belgija, Francuska, Luksemburg, Nizozemska i Njemačka nisu u skladu s provedbenim uredbama (EU) br. 390/2013 i (EU) br. 391/2013.

                  (6)

                  Člankom 11. stavkom 1. Provedbene uredbe (EU) br. 390/2013 utvrđeno je da nacionalna nadzorna tijela država članica izrađuju planove performansi koji sadržavaju ciljeve sukladne ciljevima performansi na razini cjelokupne Unije. U skladu s člankom 11. stavkom 2. i Prilogom IV. Provedbenoj uredbi (EU) br. 391/2013, jedinične cijene izračunavaju se na temelju prihvaćenih rutnih troškova i prognoza za jedinice usluga navedenih u planovima performansi pojedinačne države članice, to jest na temelju prihvaćenih rutnih jediničnih troškova. Sve dok se ciljevi performansi za Belgiju, Francusku, Luksemburg, Nizozemsku i Njemačku smatraju nedosljednima s ciljevima performansi na razini cjelokupne Unije, jedinične cijene izračunane na temelju tih vrijednosti ne mogu se smatrati usklađenima s provedbenim uredbama (EU) br. 390/2013 i (EU) br. 391/2013.

                  (7)

                  U skladu s člankom 17. stavkom 1. točkom (e) Provedbene uredbe (EU) br. 391/2013, o nalazu Komisije treba obavijestiti predmetne države članice.

                  (8)

                  S obzirom na to da revidirani planovi performansi za drugo referentno razdoblje nisu doneseni prije 1. studenoga godine koja je prethodila drugom referentnom razdoblju, podsjeća se na to da, u skladu s člankom 17. stavkom 2. Provedbene uredbe (EU) br. 391/2013, države članice trebaju prema potrebi preračunati jedinične cijene za naplatne zone u 2015. na temelju konačnih donesenih planova performansi te prenijeti razliku nastalu zbog privremene primjene jediničnih cijena utvrđenih u ovoj Odluci u izračun jediničnih cijena u sljedećoj godini,

            DONIJELA JE OVU ODLUKU:
      Članak 1.
      Jedinične cijene za naplatne zone u 2015. godini utvrđene u Prilogu nisu u skladu s provedbenim uredbama (EU) br. 390/2013 i (EU) br. 391/2013.
      Članak 2.
      Ova Odluka upućena je Kraljevini Belgiji, Saveznoj Republici Njemačkoj, Francuskoj Republici, Velikom Vojvodstvu Luksemburgu i Kraljevini Nizozemskoj.

         Sastavljeno u Bruxellesu 18. ožujka 2016.

               Za Komisiju

            Violeta BULC

               Članica Komisije

         (1)  SL L 96, 31.3.2004., str. 10.

         (2)  SL L 128, 9.5.2013., str. 31.

         (3)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).

         (4)  Provedbena uredba Komisije (EU) br. 390/2013 od 3. svibnja 2013. o utvrđivanju plana performansi za usluge u zračnoj plovidbi i mrežne funkcije (SL L 128, 9.5.2013., str. 1.).

         (5)  Provedbena odluka Komisije 2014/132/EU оd 11. ožujka 2014. kojom se postavljaju ciljevi performansi na razini Unije za mrežu za upravljanje zračnim prometom i granične vrijednosti za upozoravanje za drugo referentno razdoblje od 2015. do 2019. godine (SL L 71, 12.3.2014., str. 20.).

         (6)  Provedbena odluka Komisije (EU) 2015/347 оd 2. ožujka 2015. o nedosljednosti određenih ciljeva uključenih u planove na nacionalnoj razini ili na razini funkcionalnog bloka zračnog prostora dostavljene u skladu s Uredbom (EZ) br. 549/2004 Europskog parlamenta i Vijeća s ciljevima performansi na razini Unije za drugo referentno razdoblje te o donošenju preporuka za reviziju tih ciljeva (SL L 60, 4.3.2015., str. 48.).

         PRILOG

            Rutne jedinične cijene podnesene za naplatne zone u 2015. godini za koje je utvrđena nesukladnost

                     Naplatna zona

                     Podnesena rutna jedinična cijena u nacionalnoj valuti (*) (ISO oznaka) za 2015. godinu

                     1.

                     Belgija i Luksemburg

                     68,76

                     2.

                     Francuska

                     69,34

                     3.

                     Njemačka

                     88,22

                     4.

                     Nizozemska

                     66,57

            (*)  Ove jedinične cijene ne uključuju upravne jedinične cijene iz članka 18. stavka 1. Provedbene uredbe (EU) br. 391/2013 primjenjive na države stranke višestranog sporazuma Eurocontrola koji se odnosi na rutne naknade.